King Diamond
King Diamond (oikealta nimeltään Kim Bendix Petersen, s. 14. kesäkuuta 1956 Kööpenhamina, Tanska) on heavy metal -muusikko. King Diamond on tunnettu laulutyylistään, jolle on ominaista korkeiden ylä-äänien kirkuminen falsetissa. Diamondilla on todettu olevan 4 oktaavin ääniala.
Mercyful Fate
Mercyful Fate hajosi huhtikuussa vuonna 1985, kun Shermann alkoi vierastaa yhtyeen raskasta musiikillista linjaa ja sen synkkää imagoa. Shermann olisi halunnut tehdä synkän hevin sijaan enemmän Twisted Sisterin ja Mötley Crüen kaltaista musiikkia. King Diamond ei huolinut Shermannin säveltämiä kevyempiä kappaleita Mercyful Faten ohjelmistoon, joten Shermann perusti uuden yhtyeen nimeltä Fate, kun taas King puolestaan lähti soolouralle. King Diamondin nimeä kantava uusi yhtye, joka pysyi uskollisena Mercyful Faten perinnölle, menestyi hyvin, kun taas Faten menestys jäi vähäisemmäksi.